പ്രധാനമന്ത്രി രാവിലെ 10 ന് രാജ്യത്തെ അഭിസംബോധന ചെയ്യും പ്രധാനമന്ത്രി നരേന്ദ്രമോദി ഇന്ന് രാവിലെ 10 മണിക്ക് രാജ്യത്തെ അഭിസംബോധന ചെയ്യും. പ്രധാനമന്ത്രിയുടെ ഓഫീസാണ് ഇക്കാര്യം അറിയിച്ചത്. കൊവിഡ് വാക്സിനേഷന് 100 കോടി കടന്ന് ചരിത്ര നേട്ടം കൈവരിച്ചതിന് പിന്നാലെയാണിത്.ഏത് വിഷയത്തിലാകും പ്രധാനമന്ത്രി സംസാരിക്കുക എന്നത് വ്യക്തമല്ല.രാജ്യത്തെ ശാസ്ത്ര, സംരംഭക രംഗങ്ങളുടെയും 130 കോടി ജനങ്ങളുടെയും മഹാവിജയമാണിതെന്നായിരുന്നു പ്രധാനമന്ത്രി കഴിഞ്ഞ ദിവസം പ്രതികരിച്ചത്. വാക്സിന് നിര്മാണ കമ്ബനികളുടെയും രാജ്യത്തിന്റെ വിവിധ ഭാഗങ്ങളില് വാക്സിന് എത്തിച്ചവരുടെയും സേവനം മറക്കാനാകില്ലെന്നും പ്രധാനമന്ത്രി പറഞ്ഞിരുന്നു. ലോകത്തിലെ ഏറ്റവും വലിയ വാക്സിനേഷന് യജ്ഞം എന്ന വിശേഷണത്തോടെ 275 ദിവസങ്ങള് കൊണ്ടാണ് രാജ്യം നേട്ടം കൈവരിച്ചത്.ചൈനയ്ക്ക് ശേഷം ഈ നേട്ടം സ്വന്തമാക്കുന്ന രണ്ടാമത്തെ രാജ്യമാണ് ഇന്ത്യ. അതേസമയം 18 വയസിന് മുകളിലുള്ളവരില് 75 ശതമാനം പേര്ക്ക് ആദ്യ ഡോസും 31 ശതമാനം പേര്ക്ക് രണ്ട് ഡോസുമാണ് നിലവില് നല്കിയത്.വ്യാഴാഴ്ച രാവിലെ 9.47നാണ് രാജ്യത്തെ പ്രതിരോധ കുത്തിവെയ്പുകളുടെ എണ്ണം 100 കോടി കഴിഞ്ഞതായി കോവിന് പോര്ട്ടലില് രേഖപ്പെടുത്തിയത്. യോഗ്യതയുള്ള എല്ലാവരും കാലതാമസം കൂടാതെ കുത്തിവെപ്പ് എടുക്കണമെന്നും ചരിത്രപരമായ ഈ യാത്രയില് എല്ലാവരും അവരുടേതായ കൈയൊപ്പ് ചാര്ത്തണമെന്നും കേന്ദ്ര ആരോഗ്യ മന്ത്രി മന്സുഖ് മാണ്ഡവ്യ അഭ്യര്ത്ഥിച്ചിരുന്നു. സെക്കന്റില് 700 ഡോസ് വാക്സിന് ഡോസുകളാണ് രാജ്യത്ത് നല്കിക്കൊണ്ടിരിക്കുന്നത്. രാജ്യത്ത് ഇതുവരെ 99 കോടി 84 ലക്ഷം ഡോസാണ് വിതരണം ചെയ്തത്. ഇതില് 70 കോടി 68 ലക്ഷം പേര്ക്ക് ആദ്യ ഡോസ് നല്കാനായി. 29 കോടി 15 ലക്ഷം പേര്ക്കാണ് ഇതു വരെയും രണ്ട് ഡോസ് വാക്സീനും